Blaze7451/Wiki-th-20250601 huggingface dataset:
สุรัสวดี เชื้อชาติ

สุรัสวดี เชื้อชาติ (ชื่อเล่น: แหม่ม) หรือที่รู้จักกันดีในชื่อ มาม่า บลูส์ ผู้กำกับภาพยนตร์โฆษณาอิสระ  เคยมีผลงานร้องเพลงออกอัลบั้มชื่อชุด "มาม่า บลูส์" กับค่ายมูเซอร์ เรคคอร์ดสจากการชักชวนของประภาส ชลศรานนท์ ด้วยบุคลิกที่เป็นหญิงร่างใหญ่ เสียงห้าว ร้องเพลงบลูส์ เพลงที่เธอร้องได้รับความนิยม โดยเฉพาะเพลง "ควายเท่านั้น"  อัลบั้มชุดนี้มียอดขายได้ในระดับหนึ่งแสนชุด 
สุรัสวดี เชื้อชาติ จบการศึกษาจากโรงเรียนสตรีวิทยา และคณะวารสารศาสตร์และสื่อสารมวลชน มหาวิทยาลัยธรรมศาสตร์ (ร่วมรุ่นเดียวกับ กนก รัตน์วงศ์สกุล) เคยทำงานเบื้องหลังงานโฆษณาที่ลีโอ เบอร์เนทท์, ดีวายแอนด์อาร์ และแมทชิ่ง สตูดิโอ ก่อนจะลาออกมารับงานอิสระ เนื่องจากไม่พอใจระบบงานของบริษัทหลังจากขยายตัวเข้าขายหุ้นในตลาดหลักทรัพย์แห่งประเทศไทย 
ปัจจุบันเป็นผู้กำกับภาพยนตร์อิสระ ผลงานเด่น เช่นภาพยนตร์โฆษณาให้กับโครงการสำนึกรักบ้านเกิดของดีแทค  ได้รับรางวัล   ซึ่งทำให้นายบุญชัย เบญจรงคกุล ผู้บริหารมูลนิธิรักบ้านเกิดซึ่งกำลังจัดตั้งค่ายเทปใหม่ชื่อ บีบี เรคคอร์ด ได้ประกาศว่าทางค่ายจะมีศิลปินคนแรก คือ แหม่ม มาม่าบลูส์ 

**ผลงาน**

**ผลงานอัลบั้ม**
 2535 มาม่า บลูส์- 2537 หัว(เราะ)ราน้ำ

**อ้างอิง**
หมวดหมู่:บุคคลจากจังหวัดนครศรีธรรมราช‎
หมวดหมู่:นักร้องหญิงชาวไทย
หมวดหมู่:นักออกแบบโฆษณา
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
ออร์นิโทไมมัส

ออร์นิโทไมมัส (Ornithomimus) ค้นพบที่รัฐมอนแทนา สหรัฐอเมริกา เป็นเหยื่อที่วิ่งเร็วที่สุดของทีเร็กซ์ โดยสามารถวิ่งได้ด้วยความเร็ว 65 กิโลเมตรต่อชั่วโมง ขนาดประมาณ 2 เมตร อาศัยอยู่ในยุคครีเทเชียสตอนปลายเมื่อประมาณ 75-65 ล้านปีก่อน      

**รูปพรรณสัณฐาน**

**ในวัฒนธรรมสมัยนิยม**

**อ้างอิง**

**แหล่งข้อมูลอื่น**
 Ornithomimus in The Dinosaur Encyclopaedia date=2009-09-26  at Dino Russ' Lair
หมวดหมู่:ไดโนเสาร์ขนนก
อลิซ แบรดี

อลิซ แบรดี (Alice Brady) (2 พฤศจิกายน ค.ศ. 1892 - 28 ตุลาคม ค.ศ. 1939) เป็นนักแสดงอเมริกัน เริ่มอาชีพในยุคหนังเงียบต่อมาเข้าสู่วงการหนังพูด เธอเริ่มทำงานมากขึ้นจน 6 เดือนก่อนที่เธอจะเสียชีวิตจากโรคมะเร็งในปี ค.ศ. 1939 ผลงานที่เป็นที่รู้จักคือบทแม่ไม่เต็มบาท ที่ชื่อ แคโรล ลอมบาร์ด ในภาพยนตร์ My Man Godfrey ออกฉายในปี ค.ศ. 1936
หมวดหมู่:นักแสดงอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:ชาวอเมริกันเชื้อสายไอริช‎
หมวดหมู่:บุคคลจากแมนแฮตตัน
หมวดหมู่:เสียชีวิตจากมะเร็ง
La Vie de Bohême.jpg|La Vie de Bohême, 1916
Miss Petticoats.jpg|Miss Petticoats, 1916
'Bought and Paid For'.jpg|Bought and Paid For, 1916
'The Gilded Cage'.jpg|The Gilded Cage, 1916
The Hungry Heart.jpg|The Hungry Heart, 1918
The Dancer's Peril.jpg|The Dancer's Peril, 1917
A Self-Made Widow.jpg|A Self-Made Widow, 1917
Her Silent Sacrifice.jpg|Her Silent Sacrifice, 1917
Alice Brady in Woman and Wife.jpg|Woman and Wife, 1918
Woman and Wife.jpg|Woman and Wife, 1918
The Whirlpool (1918 movie advertisement).jpg|The Whirlpool, 1919
The World To Live In.jpg|The World To Live In, 1919
แคโรล แลนดิส

แคโรล แลนดิส (Carole Landis) (1 มกราคม ค.ศ. 1919 — 5 กรกฎาคม ค.ศ. 1948) เป็นนักแสดงชาวอเมริกัน มีผลงานภาพยนตร์และละครเวที มีผลงานแจ้งเกิดในฐานะนักแสดงนำหญิงในภาพยนตร์ในปี 1940 เรื่อง One Million B.C. เธอยังมีดาวประทับอยู่ในฮอลลีวูดวอล์กออฟเฟม ที่ 1765 ไวน์สตรีท
แคโรล แลนดิส เสียชีวิตเมื่อวันที่ 5 กรกฎาคม ค.ศ. 1948 โดยการฆ่าตัวตาย 

**อ้างอิง**
1948
หมวดหมู่:นักแสดงอเมริกัน
หมวดหมู่:นักแสดงที่ฆ่าตัวตาย
หมวดหมู่:บุคคลจากรัฐวิสคอนซิน
หมวดหมู่:เสียชีวิตจากการใช้ยา
ซารา ออลกูด

ซารา ออลกูด (Sara Allgood) (15 ตุลาคม ค.ศ. 1879 - 13 กันยายน ค.ศ. 1950) เป็นนักแสดงชาวไอร์แลนด์
ออลกูดได้รับการเสนอชื่อเข้าชิงรางวัลออสการ์ ในสาขานักแสดงสมทบหญิงยอดเยี่ยม ในงานแจกรางวัลออสการ์ในปี 1941 จากบทเบธ มอร์แกน ในภาพยนตร์ปี 1941 เรื่อง How Green Was My Valley แต่พ่ายให้แมรี แอสเตอร์
เธอมีสัญชาติอเมริกันในปี 1945 ออลกูดเสียชีวิตจากอาการหัวใจวายในปี 1950 เมื่ออายุได้ 70 ปี ที่วูดแลนด์ฮิลส์ รัฐแคลิฟอร์เนีย 

**อ้างอิง**
หมวดหมู่:นักแสดงอเมริกัน
หมวดหมู่:นักแสดงไอริช‎
หมวดหมู่:บุคคลจากดับลิน
หมวดหมู่:ชาวอเมริกันเชื้อสายไอริช
หมวดหมู่:บุคคลจากรัฐแคลิฟอร์เนีย
เทเรซา ไรต์

เทเรซา ไรต์ (Teresa Wright) (27 ตุลาคม ค.ศ. 1918 - 6 มีนาคม ค.ศ. 2005) เป็นนักแสดงอเมริกัน เธอได้รับการเสนอชื่อเข้าชิงรางวัลออสการ์ในสาขา นักแสดงสมทบยอดเยี่ยม จากผลงานการแสดงภาพยนตร์เรื่องแรกในชีวิตคือเรื่อง The Little Foxes (1941) ในปีต่อมาเธอได้รับการเสนอชื่อเข้าชิงอีก 2 สาขาในเวลาเดียวกัน คือสาขา นักแสดงนำหญิงยอดเยี่ยม จากภาพยนตร์เรื่อง The Pride of the Yankees ที่เธอแสดงคู่กับแกรี คูเปอร์ และได้รับรางวัลในสาขานักแสดงสมทบหญิงยอดเยี่ยม จากบทลูกสะใภ้ของเกรียร์ การ์สัน ในภาพยนตร์เรื่อง Mrs. Miniver ถือเป็นนักแสดงคนแรกที่ได้รับการเสนอชื่อเข้าชิงรางวัลออสการ์ในการแสดงภาพยนตร์ใน 3 เรื่องแรก

**อ้างอิง**
หมวดหมู่:นักแสดงอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากแมนแฮตตัน
แม่แบบ:เหตุการณ์ปัจจุบัน/2553 เมษายน 22

* นายกรัฐมนตรีปากีสถาน ยูซาฟ ราซา จิลานี ประกาศนโยบายพลังงานแห่งชาติปากีสถาน โดยการขยายช่วงเวลาวันหยุดสุดสัปดาห์ และห้ามป้ายนีออน เพื่อรับมือกับวิกฤตการณ์ด้านพลังงาน  (BBC)- เกิดเหตุคนร้ายยิงระเบิดเอ็ม79 จากอาคารใกล้เคียงถนนสีลม เข้าใส่สถานีรถไฟฟ้าบีทีเอสศาลาแดง ส่งผลให้มีผู้เสียชีวิต 3 ราย บาดเจ็บ 75 ราย และในจำนวนผู้บาดเจ็บมีอาการสาหัสกว่า 10 ราย( เอเอสทีวีผู้จัดการ)
}
วีรา ฟาร์มิกา

วีรา แอน ฟาร์มิกา (Vera Ann Farmiga) เกิดเมื่อวันที่ 6 สิงหาคม ค.ศ. 1973 เป็นนักแสดงชาวอเมริกัน เป็นที่รู้จักในบทบาทในภาพยนตร์เรื่อง Running Scared, The Departed, Orphan และ Up in the Air สำหรับภาพยนตร์เรื่อง Up in the Air ทำให้เธอได้รับการเสนอชื่อเข้าชิงรางวัลลูกโลกทองคำ รางวัลแซกอวอร์ดส รางวัลบาฟต้าและรางวัลออสการ์

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐนิวเจอร์ซีย์
หมวดหมู่:ผู้กำกับภาพยนตร์ชาวอเมริกัน
ไวโอลา เดวิส

ไวโอลา เดวิส (Viola Davis;เกิดวันที่ 11 สิงหาคม ค.ศ. 1965) เป็นนักแสดง​และโปรดิวเซอร์​ชาวอเมริกัน​ มีผลงานการแสดงทั้งทางภาพยนตร์,ละครโทรทัศน์และละครเวที โดยเธอเป็นหนึ่งในนักแสดงเพียง 24 คนและถือเป็นชาวอเมริกันเชื้อสายแอฟริกาเพียงคนเดียวที่ได้รับ "Triple Crown of Acting" คือการได้รับ 3 รางวัลที่ถือว่ายิ่งใหญ่ที่สุดทั้งจากวงการภาพยนตร์ (รางวัลออสการ์), วงการละครโทรทัศน์ (รางวัลไพรม์ไทม์เอมมี)​ และวงการละครเวที (รางวัลโทนี) นอกจากนี้เธอยังได้รับรางวัลลูกโลกทองคำ, รางวัลแบฟตา และได้รับรางวัลแซกอวอร์ด​ถึง 6 ครั้ง โดยในปี 2017 เธอได้รับเกียรติให้ถูกจารึกไว้ในฮอลลีวูดวอล์กออฟเฟม และได้รับการจัดอันดับโดยหนังสือพิมพ์เดอะนิวยอร์กไทมส์​ให้อยู่ใน "​25 อันดับนักแสดงที่ยิ่งใหญ่ที่สุดในศตวรรษที่ 21“ 
เดวิส จบการศึกษาในสาขาการละครจากวิทยาลัยโรดไอแลนด์ จากนั้นได้ศึกษาต่อทางด้านการแสดงจนจบการศึกษาจากโรงเรียนศิลปะการแสดงจูลลีอาร์ด นครนิวยอร์ก โดยเธอเริ่มต้นอาชีพนักแสดงจากการแสดงละครเวทีและได้แสดงบทตัวประกอบในละครโทรทัศน์ จนกระทั่งเริ่มมีผลงานการแสดงบทตัวประกอบในภาพยนตร์ เช่น ปล้นรัก หักด่านเอฟบีไอ (ค.ศ. 1998), คนไม่สะอาด อำนาจ อิทธิพล (ค.ศ. 2000), ข้ามเวลามาพบรัก (ค.ศ. 2001), สวรรค์ลิขิตพิศวาท, อังตวน ฟิชเชอร์ ผู้ชายเย้ยลิขิต (ค.ศ.2002), จ้อง หลอน...ซ่อนเงื่อนผวา (ค.ศ. 2007) จนกระทั่งการแสดงของเธอในบท "คุณนายมิลเลอร์" เรื่อง ปริศนาเกินคาดเดา (ค.ศ. 2008) ทำให้เธอเป็นที่จดจำได้อย่างกว้างขวางและได้รับการเสนอชื่อเข้าชิงหลายรางวัล รวมถึงรางวัลออสการ์ในสาขา นักแสดงสมทบหญิงยอดเยี่ยม และรางวัลลูกโลกทองคำในสาขานักแสดงสมทบหญิงยอดเยี่ยมในภาพยนตร์
ในงานประกาศผลรางวัลออสการ์ ครั้งที่ 93 ปี 2021 ​เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม​ จากเรื่อง มา เรนีย์ ตำนานเพลงบลูส์​ ทำให้เธอกลายเป็นนักแสดงหญิงผิวสีที่ได้รับการเสนอชื่อเข้าชิงรางวัลออสการ์มากที่สุด โดยเธอได้รับการเสนอชื่อเข้าชิงรางวัลออสการ์ทั้งหมด 4 ครั้งจากเรื่อง Doubt -​ ปริศนาเกินคาดเดา ปี 2008, The Help -​ คุณนายตัวดี สาวใช้ตัวดำ ปี 2011, Fences -​ รั้วใดมิอาจกั้น ปี 2016 และ มา เรนีย์ ตำนานเพลงบลูส์ ปี 2020​  

**อ้างอิง**
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลโทนี
หมวดหมู่:ผู้ที่ได้รับรางวัลเอมมี
หมวดหมู่:บุคคลจากรัฐเซาท์แคโรไลนา
เอมี่ ไรอัน

เอมี่ ไรอัน (Amy Ryan) เกิดเมื่อวันที่ 30 พฤศจิกายน ค.ศ. 1969 เป็นนักแสดงชาวอเมริกัน เกิดในควีนส์ นครนิวยอร์ก เป็นที่รู้จักที่สุดจากการแสดงในภาพยนตร์ในการกำกับของเบน แอฟเฟล็ก เรื่อง Gone Baby Gone ที่ทำให้เธอได้รับการเสนอชื่อเข้าชิงรางวัลมากมายรวมถึงรางวัลออสการ์ในสาขานักแสดงสมทบหญิงยอดเยี่ยม

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากควีนส์
ซอโรเพลตา

ซอโรเพลตา (Sauropelta) ค้นพบในปี ค.ศ. 1970 เป็นไดโนเสาร์ที่มีเกราะกำบังชนิดหนึ่ง ยาวประมาณ 5 เมตร อาศัยอยู่ในยุคครีเทเชียสตอนต้น กินพืชเป็นอาหาร รักสงบ ค้นพบฟอสซิลที่ทวีปอเมริกาเหนือ ลักษณะคล้ายกับเอ็ดมันโทเนีย
หมวดหมู่:ไดโนเสาร์ในยุคครีเทเชียส
เอมี แอดัมส์

เอมี ลู แอดัมส์ (Amy Lou Adams) เกิดวันที่ 20 สิงหาคม ค.ศ. 1974 เป็นนักแสดงหญิงชาวอเมริกัน แอดัมส์เริ่มอาชีพการแสดงทางด้านละครเวที ก่อนที่จะปรากฏตัวบนจอภาพยนตร์เรื่องแรกในปี 199 กับหนังแนวตลกมืด เรื่อง Drop Dead Gorgeous หลังจากปรากฏตัวเป็นแขกรับเชิญทางซีรีส์ทางโทรทัศน์หลายเรื่อง และบทในหนังเกรดบี เธอก็รับบทเป็นเบรนดา สตรอง ในภาพยนตร์ปี 2002 เรื่อง Catch Me If You Can แต่ผลงานแจ้งเกิดของเธอคือหนังอินดี้ในปี 2005 เรื่อง Junebug รับบทเป็นแอชลีย์ จอห์นสเตน จากเรื่องนี้ทำให้เธอได้รับเสียงวิจารณ์ที่ดีและยังด้รับการเสนอชื่อเข้าชิงรางวัลออสการ์ ในสาขานักแสดงสมทบหญิงยอดเยี่ยม
ต่อมาแอดัมส์แสดงในหนังของดิสนีย์ในปี 2007 เรื่อง Enchanted ที่ประสบความสำเร็จทางด้านเสียงวิจารณ์และด้านรายได้ เธอได้รับการเสนอชื่อเข้าชิงรางวัลออสการ์ครั้งที่ 2 และได้รับการเสนอชื่อเข้าชิงรางวัลลูกโลกทองคำในปีถัดมาจากบทแม่ชีสาว ซิสเตอร์ เจมส์ ในเรื่อง Doubt แอดัมส์แสดงในภาพยนตร์ Sunshine Cleaning ร่วมกับเอมิลี บลันต์และอลัน อาร์คิน เธอแสดงในภาพยนตร์ปี 2009 เรื่อง Night at the Museum: Battle of the Smithsonian ในบทเอมิเลีย เอียร์ฮาร์ต และแสดงใน Julie & Julia รับบทนักเขียนที่ชื่อ จูลี พาวเวลล์
ในปี 2014 เอมี แอดัมส์ ได้รับการเสนอชื่อเข้าชิงรางวัลออสการ์เป็นครั้งที่ 5  ผลงานที่ได้เข้าชิงในปี2014 คือ American Hustle ผลงานการกำกับโดย David O. Russell  
ในบทบาทSydney Prosser (ซิดนีย์ พอสเซอร์)ซึ่งเป็นคู่รักของIrving Rosenfeld(ไอร์ฟวิง โรเซนเฟลด์)ที่นำแสดงโดยChristian Bale  (คริสเตียน เบล) เธอเข้าชิงในสาขานักแสดงนำหญิงยอดเยี่ยม
ในปี 2015 แอดัมส์ได้แต่งงานกับนักแสดงหนุ่มชาวอเมริกันเชื้อสายอิตาเลียนอย่าง "ดาร์เรน เดอ เกลโล" เมื่อวันที่ 1 มกราคม 2015 หลังจากทั้งคู่คบหามายาวนานถึง 13 ปีและมีลูกสาวด้วยกัน 1 คนชื่อว่า "อาเวียนา โรส เดอ เกลโล" (เกิดเมื่อปี 2010)

**อ้างอิง**
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:บุคคลจากแคว้นเวเนโต
หมวดหมู่:บุคคลจากรัฐโคโลราโด
หมวดหมู่:บุคคลจากรัฐนิวยอร์ก
หมวดหมู่:นักแสดงดิสนีย์
รูเบิล

เงินรูเบิล (рубль, รูบิ) เป็นสกุลเงินของประเทศ รัสเซีย, เบลารุส, อับฮาเซีย, โอเซตเตียใต้, ทรานนิสเตรียใต้ สกุลเงินนี้เคยใช้ในหลายประเทศที่อยู่ใต้อิทธิพลของรัสเซียและสหภาพโซเวียตหนึ่งรูเบิลสามารถแลกเป็นเงินได้ 100 โคเปกส์ (ภาษารัสเซีย: копейка, คาเปียก้า) และหนึ่งร้อย ฮีฟย์เยียยูเครน

**ประเทศที่ใช้ค่าเงินรูเบิล**
 รัสเซีย: รูเบิลรัสเซีย (RUB)- เบลารุส: รูเบิลเบลารุส (BYR)
หมวดหมู่:สกุลเงิน
เอมิลี บลันต์

เอมิลี โอลิเวีย ลอรา บลันต์ (Emily Olivia Laura Blunt, เกิด 23 กุมภาพันธ์ ค.ศ. 1983) เป็นนักแสดงชาวอังกฤษ-อเมริกัน บลันต์มีผลงานนำแสดงในภาพยนตร์ครั้งแรกในภาพยนตร์ดรามาของประเทศอังกฤษเรื่อง ร้อนนั้น...ฉันรักเธอ (2004) ที่ได้รับเสียงวิจารณ์อย่างมาก เธอนำแสดงในภาพยนตร์ที่ประสบความสำเร็จในตารางบ็อกซ์ออฟฟิสเรื่อง นางมารสวมปราด้า (2006) ซึ่งทำให้เธอได้รับการเสนอชื่อเข้าชิงรางวัลลูกโลกทองคำและรางวัลบาฟต้า จากนั้นเธอได้แสดงหนังอังกฤษและอเมริกันอีกหลายเรื่องอย่างเช่น  ชาร์ลี วิลสัน คนกล้าแผนการณ์พลิกโลก (2007), ความรักที่ยิ่งใหญ่ของราชินีวิคตอเรีย (2009) และ มนุษย์หมาป่า ราชันย์อำมหิต (2010)
บลันต์ได้รับรางวัลลูกโลกทองคำในสาขานักแสดงสมทบยอดเยี่ยมในซีรีส์ มินิซีรีส์หรือภาพยนตร์โทรทัศน์ จากภาพยนตร์โทรทัศน์ทางช่องบีบีซีเรื่อง Gideon's Daughter ในปี 2007 ด้านชีวิตส่วนตัวของบลันต์ เธอได้แต่งงานกับจอห์น คราซินสกี เมื่อปี 2010 และมีลูกสาวด้วยกัน 2 คนได้แก่ "เฮเซล แอน วิเวียน คราชินสกี" (เกิดเมื่อปี 2014) และ "ไวโอเลต โซเฟีย ลูอิสซา คราชินสกี" (เกิดเมื่อปี 2016)

**อ้างอิง**
หมวดหมู่:นักแสดงอังกฤษ
หมวดหมู่:บุคคลจากลอนดอนโบโรวอนส์เวิร์ท
หมวดหมู่:ชาวอังกฤษในสหรัฐ
หมวดหมู่:เวชปฏิบัติอิงหลักฐาน

หมวดหมู่:ชีวสถิติ
หมวดหมู่:สารสนเทศสุขภาพ
หมวดหมู่:การประกันคุณภาพ
หมวดหมู่:คุณภาพการดูแลสุขภาพ
หมวดหมู่:ทฤษฎีการแพทย์
หมวดหมู่:ปรัชญาการแพทย์
หมวดหมู่:การปฏิบัติอิงหลักฐาน
มิเชล วิลเลียมส์ (นักแสดง)

มิเชล อิงกริด วิลเลียมส์ (Michelle Ingrid Williams) เกิดเมื่อวันที่ 9 กันยายน ค.ศ. 1980 เป็นนักแสดงชาวอเมริกัน วิลเลียมส์แจ้งเกิดในซีรีส์วัยรุ่นเรื่อง Dawson's Creek ต่อมาเธอแสดงในภาพยนตร์ เป็นที่รู้จักจากภาพยนตร์เรื่อง Brokeback Mountain ที่ทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐมอนแทนา
มิเชล วิลเลียมส์

มิเชล วิลเลียมส์ (Michelle Williams) อาจหมายถึง- มิเชล วิลเลียมส์ (นักแสดง) เกิด 9 กันยายน ค.ศ. 1980 นักแสดงเป็นที่รู้จักจากการแสดงเรื่อง Dawson's Creek, Brokeback Mountain และความสัมพันธ์กับฮีธ เลดเจอร์- มิเชล วิลเลียมส์ (นักร้อง) เกิด 23 กรกฎาคม ค.ศ. 1980 นักร้องชาวอเมริกัน สมาชิกวงอาร์แอนด์บี เดสทินีส์ไชลด์
ค่างกระหม่อมขาว

ค่างกระหม่อมขาว หรือ ค่างกระหม่อมทอง หรือ ค่างก๊าตบ่า (อังกฤษ: White-headed langur, Golden-headed langur, Cat Ba langur; Trachypithecus poliocephalus)
เป็นลิงจำพวกค่างชนิดหนึ่ง  มีรูปร่างเหมือนค่างทั่วไป แต่มีจุดเด่นคือ ขนบริเวณหัว, ต้นคอ, หัวไหล่ และสะโพกมีสีขาว แต่สีขนบริเวณสะโพกของตัวผู้บางตัวอาจมีสีส้มเทา
มีขนาดโตเต็มที่ประมาณ 54.8 เซนติเมตร หางยาวประมาณ 84.9 เซนติเมตร น้ำหนักประมาณ 15-20 กิโลกรัม ตัวผู้มีขนาดใหญ่กว่าตัวเมีย
ค่างกระหม่อมขาว มีการกระจายพันธุ์อยู่เฉพาะบนเกาะก๊าตบ่า ซึ่งเป็นเกาะขนาดเล็กที่อยู่กลางอ่าวตังเกี๋ย ทางตอนเหนือของเวียดนามใกล้กับเมืองไฮฟอง และที่มณฑลกวางสี ประเทศจีนเท่านั้น โดยแบ่งออกได้เป็น 2 ชนิดย่อย คือ T. p. poliocephalus ซึ่งมีขนส่วนหัว, แก้ม และลำคอเป็นสีเหลือง เป็นประชากรที่พบบนเกาะก๊าตบ่า และเป็นสีขาวในชนิด T. p. eucocephalus ที่พบในมณฑลกวางสี มีพฤติกรรมมักอาศัยอยู่รวมกันเป็นฝูงตามหน้าผาที่สูงชันที่เป็นเขาหินปูน
สำหรับสถานะของค่างกระหม่อมขาวในปัจจุบันนี้ นับว่าอยู่ในสถานะใกล้สูญพันธุ์อย่างวิกฤตแล้ว จากการสำรวจของสมาคมอนุรักษ์สัตว์ป่า (Wildlife Conservation Society) พบว่าเหลือเพียงแค่ 59 ตัวเท่านั้นบนเกาะก๊าตบ่า และจัดเป็นหนึ่งใน 10 ชนิดของสัตว์ป่าที่ใกล้จะสูญพันธุ์ของโลก


**ดูเพิ่ม**
 ค่างหัวมงกุฎ

**อ้างอิง**

**แหล่งข้อมูลอื่น**
หมวดหมู่:ค่างหมวดหมู่:สัตว์ที่พบในประเทศเวียดนาม
หมวดหมู่:สิ่งมีชีวิตเฉพาะถิ่น
เวอร์จิเนีย แมดเซน

เวอร์จิเนีย แมดเซน (Virginia Madsen) เกิดเมื่อวันที่ 11 กันยายน ค.ศ. 1961 เป็นนักแสดงชาวอเมริกัน เป็นผู้สร้างภาพยนตร์สารคดี เธอมีชื่อเสียงในคริสต์ทศวรรษ 1980 ปรากฏในภาพยนตร์หลายเรื่องในบรรดาหนังวัยรุ่น 2 ทศวรรษต่อมา เธอกลับมามีชื่อเสียงอีกครั้งหลังจากแสดงในภาพยนตร์ที่ได้รับการเสนอชื่อเข้าชิงรางวัลออสการ์และรางวัลลูกโลกทองคำ จากบทบาทในเรื่อง Sideways (2004) 

**อ้างอิง**
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายไอริช‎
หมวดหมู่:ชาวอเมริกันเชื้อสายเดนมาร์ก
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากชิคาโก
ฮอลลี ฮันเตอร์

ฮอลลี พี. ฮันเตอร์ (Holly P. Hunter) เกิดเมื่อวันที่ 20 มีนาคม ค.ศ. 1958 เป็นนักแสดงชาวอเมริกัน มีผลงานแสดงภาพยนตร์อย่างเช่น Raising Arizona, Broadcast News,  Always และ The Piano ที่เธอได้รับรางวัลการแสดงอย่างเช่น รางวัลออสการ์ในสาขานักแสดงนำหญิงยอดเยี่ยม เธอยังแสดงในซีรีส์ทางโทรทัศน์เรื่อง Saving Grace
หมวดหมู่:นักแสดงอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:ผู้ที่ได้รับรางวัลเอมมี
หมวดหมู่:บุคคลจากรัฐจอร์เจีย
ลู่เฟิงโกซอรัส

ลู่เฟิงโกซอรัส (Lufengosaurus) ค้นพบเมื่อปี 1941 ในประเทศจีน ชื่อของมันมีความหมายว่ากิ้งก่าแห่งลู่เฟิง เพราะว่า
ฟอสซิลขอลของมันค้นพบที่อำเภอลู่เฟิง เป็นไดโนเสาร์กินพืชคล้ายกับออร์นิโทไมมัส แต่มีขนาดใหญ่กว่า ยาวประมาณ 6 เมตร อาศัยอยู่ในยุคจูแรสซิกตอนต้นเมื่อประมาณ 205 ล้านปีก่อน

**อ้างอิง**
 cite book|author=Dong Zhiming|year=1988|title=Dinosaurs from China|publisher=China Ocean Press, Beijing & British Museum (Natural History)|isbn=0-565-01073-5- cite book|author=Dong Zhiming|year=1992|title=Dinosaurian Faunas of China|publisher=China Ocean Press, Beijing|isbn=3-540-52084-8

**แหล่งข้อมูลอื่น**
  Dinosaurian stamps date=2011-07-16 -  Prehistoric animals date=2006-04-29 
หมวดหมู่:ไดโนเสาร์ในยุคจูแรสซิก
แพทริเซีย คลาร์กสัน

แพทริเซีย เดวีส์ คลาร์กสัน (Patricia Davies Clarkson) เกิดเมื่อวันที่ 29 ธันวาคม ค.ศ. 1959 เป็นนักแสดงชาวอเมริกัน หลังจากศึกษาด้านการละครที่อีสต์โคสต์ คลาร์กสันมีเริ่มอาชีพการแสดงครั้งแรกในปี 1985 เธอทำงานทั้งด้านภาพยนตร์และโทรทัศน์ เธอได้รับรางวัลเอมมีสำหรับนักแสดงแขกรับเชิญอันโดดเด่นในเรื่อง Six Feet Under ถึงสองครั้ง และยังได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม จากเรื่อง Pieces of April (2003)
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลเอมมี
หมวดหมู่:บุคคลจากนิวออร์ลีนส์
มาร์เชอ เกย์ ฮาร์เดน

มาร์เชอ เกย์ ฮาร์เดน (Marcia Gay Harden) เกิดเมื่อวันที่ 14 สิงหาคม ค.ศ. 1959 เป็นนักแสดงภาพยนตร์ ละครเวที ชาวอเมริกัน ฮาร์เดนแจ้งเกิดในผลงานภาพยนตร์เรื่อง The First Wives' Club (1996) จากนั้นเธอได้แสดงหลากหลายบทบาท รวมถึงในหนังตลกเรื่อง Flubber (1997) และ Meet Joe Black (1998) เธอได้รับรางวัลออสการ์ในสาขานักแสดงสมทบหญิงยอดเยี่ยม จากบทลี แครสเนอร์ ในเรื่อง Pollock (2000) และยังได้รับการเสนอชื่อเข้าชิงในสาขาเดียวกันอีกครั้งใน Mystic River (2003) เธอแสดงทั้งในภาพยนตร์กระแสที่ประสบความสำเร็จและภาพยนตร์นอกกระแสอย่างเช่น Space Cowboys (2000), Mona Lisa Smile (2003), Into the Wild (2007), The Mist (2007) รวมถึง Whip It (2009)
ในปี 2009 ฮาร์เดนได้รับรางวัลโทนีจากการแสดงละครบรอดเวย์เรื่อง God of Carnage เธอยังได้รับการเสนอชื่อเข้าชิงรางวัลเอมมีและรางวัลแซกอวอร์ดส 2 ครั้ง แต่ไม่ได้รางวัล

**อ้างอิง**
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลโทนี
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากรัฐแคลิฟอร์เนีย
แอนนา แพควิน

แอนนา ฮีลีน แพควิน (Anna Helene Paquin; เกิด 24 กรกฎาคม ค.ศ. 1982) เป็นนักแสดงชาวนิวซีแลนด์-แคนาดา มีผลงานการแสดงที่ประสบความสำเร็จจากภาพยนตร์เรื่อง The Piano ที่เธอได้รับรางวัลออสการ์ สาขานักแสดงสมทบหญิงยอดเยี่ยม ในปี 1994 เมื่อเธออายุ 11 ปี ถือเป็นผู้ชนะที่อายุน้อยที่สุดเป็นอันดับ 2 ในประวัติศาสตร์ของรางวัลออสการ์ ความนิยมในตัวเธอเริ่มมีมากขึ้นในเกือบคริสต์ทศวรรษหลังต่อมา เมื่อเธอแสดงในภาพยนตร์ที่ประสบความสำเร็จอย่าง She's All That, Almost Famous และภาพยนตร์ในชุด X-Men
แพควินได้รับเสียงวิจารณ์ที่ดีในบท ซูกี สแตกเฮาส์ ในซีรีส์ทางช่องเอชบีโอเรื่อง True Blood ที่เธอได้รับรางวัลลูกโลกทองคำในสาขานักแสดงนำหญิงยอดเยี่ยม ประเภทซีรีส์ดรามาทางโทรทัศน์ ในปี 2009

**อ้างอิง**
หมวดหมู่:นักแสดงแคนาดา
หมวดหมู่:นักแสดงนิวซีแลนด์
หมวดหมู่:นักแสดงเด็กชาวแคนาดา
หมวดหมู่:นักแสดงเด็กชาวนิวซีแลนด์
หมวดหมู่:ชาวนิวซีแลนด์เชื้อสายแคนาดา
หมวดหมู่:ชาวนิวซีแลนด์เชื้อสายดัตช์
หมวดหมู่:ชาวนิวซีแลนด์เชื้อสายฝรั่งเศส
หมวดหมู่:ชาวนิวซีแลนด์เชื้อสายไอริช
หมวดหมู่:ชาวแคนาดาเชื้อสายนิวซีแลนด์
หมวดหมู่:ชาวแคนาดาเชื้อสายดัตช์
หมวดหมู่:ชาวแคนาดาเชื้อสายฝรั่งเศส
หมวดหมู่:ชาวแคนาดาเชื้อสายไอริช
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากวินนิเพก
หมวดหมู่:บุคคลจากเวลลิงตัน
หมวดหมู่:บุคคลจากลอสแอนเจลิส
อลาโมซอรัส

อลาโมซอรัส (Alamosaurus) เป็นหนึ่งในไดโนเสาร์ซอโรพอดชนิดสุดท้าย ค้นพบฟอสซิลที่อเมริกาเหนือ ยาวประมาณ 25 เมตร
อาศัยอยู่ในปลายยุคครีเทเชียส เมื่อประมาณ 66 ล้านปีก่อน กินพืชเป็นอาหาร รักสงบ หนัก 30 ตัน มีหัวคล้ายกับคามาราซอรัส  จากชิ้นส่วนของหัวไหล่ และ สะโพกที่พบ เปรียบขนาดและลักษณะแล้ว พบว่า น่าจะใกล้เคียงกับ ไททันโนซอร์อย่าง อาร์เจนติโนซอรัส ซึ่งทำให้มันสัตว์ที่ใหญ่ที่สุดในอเมริกาเหนือ ชิ้นส่วนเหล่าถูกค้นพบในชั้นหินยุคมาสตริกซ์บริเวณรัฐนิวเม็กซิโก ,ยูทาห์ และ เท็กซัส ซึ่งเป็นช่วงเวลาและพื้นที่เดียวกับที่ไทแรนโนซอรัสมีชีวิตอยู่  ซึ่งเป็นไปได้ว่าพวกมันอาจเคยเผชิญหน้าและถูกล่าโดยไทแรนโนซอรัสที่อาศัยอยู่ทางตอนใต้ของอเมริกาเหนือ 

**ขนาด**
อลาโมซอรัสเป็นไดโนเสาร์กลุ่มซอโรพอดขนาดใหญ่ ซึ่งมีคอยาวตั้งชันและหางยาว ซึ่งขนาดของมันน่าจะยาวได้เกือบ 30 เมตร แม้ว่าซากของมันที่พบจะเป็นตัวที่ยังโตไม่ที่ แต่ก็บ่งชี้ว่า อลาโมซอรัสตัวเต็มวัยอาจโตจนมีขนาดใหญ่ใกล้เคียงกับญาติของมันที่โด่งดังอย่างอาร์เจนติโนซอรัส โดยที่อาจหนักได้ 80 ตันแต่สก็อต ฮาร์แมน ได้ประเมินขนาดอลาโมซอรัสน้อยกว่าเล็กน้อย คือไม่เกิน 28 เมตร และ น้ำหนักพอๆกับไททันโนซอร์ทั่วๆไป
อย่างไรก็ตามเขาก็บอกว่า ในขณะนี้นักวิทยาศาสตร์ไม่ทราบว่ากระดูกธีเบีย(ส่วนหน้าแข้งขนาดใหญ่)ที่พบเป็นของ Alamosaurus หรือ Sauropod สายพันธุ์อื่นที่สมบูรณ์

**แหล่งข้อมูล**
https://en.wikipedia.org/wiki/Alamosaurus
https://en.oxforddictionaries.com/definition/Alamosaurus date=2019-05-12 
หมวดหมู่:ไดโนเสาร์ในยุคครีเทเชียส
มิสทัวริซึมควีนอินเตอร์เนชันแนล

มิสทัวริซึมควีนอินเตอร์เนชันแนล หรือ ราชินีการท่องเที่ยวนานาชาติ (Miss Tourism Queen International) เป็นการประกวดทูตการท่องเที่ยวเวทีหนึ่งที่เกิดขึ้นในประเทศจีน โดยมีนาย ลุย อเล็คซ์ เป็นประธานบริหาร ก่อตั้งเมื่อปี 2547 โดย Charlie See มีจุดประสงค์หลักในการเฟ้นหาสาวงามที่มีความพร้อมทางด้านต่าง ๆ มาเป็นทูตวัฒนธรรมเพื่อการแลกเปลี่ยนวัฒนธรรมระหว่างประเทศ การพัฒนาการท่องเที่ยว และมิตรภาพระหว่างประเทศ

**รูปแบบการประกวด**
รูปแบบการประกวดราชินีการท่องเที่ยวนานาชาติ มีรูปแบบการประกวดคล้ายกับการประกวดนางงามทั่วๆไป คือ กองประกวดจะเก็บคะแนนตั้งแต่เริ่มทำกิจกรรมกับทางกองประกวด การเดินในชุดว่ายน้ำ ชุดราตรี การตอบคำถาม และรอบไฟนอลลุค เพื่อคัดเลือกสาวงามเข้ารอบต่างๆ และหาตำแหน่ง "ราชินีการท่องเที่ยวนานาชาติ" โดยเมื่อปี 2550 ทางกองประกวดได้ตำแหน่ง "ควีน คอนทิเนนทัล" และในปี 2552 ผู้ที่ได้ตำแหน่ง "ควีน คอนทิเนนทัล" จะได้เข้ารอบ 20 คนสุดท้ายทันที  
ปัจจุบันการประกวดราชินีการท่องเที่ยวนานาชาตินั้นมีประเทศที่ส่งสาวงามเข้าประกวดทั้งหมด 98 ประเทศ โดยการจัดประกวดนั้นยังไม่มีเวลาการจัดประกวดที่แน่นอน แต่ระยะเวลาจะอยู่ระหว่าง เดือนเมษายน-เดือนสิงหาคมของทุกปี
มิสทัวร์ลิซึมควีนเอเชีย อยู่ในเครือเดียวกับ มิสทัวริซึมควีนอินเตอร์เนชันแนล โดยมิสทัวร์ลิซึมควีนเอเชีย จัดประกวดครั้งแรกในปี 2013

** ผู้ชนะการประกวดมิสทัวร์ลิซึมควีนอินเตอร์เนชั่นแนล **

**ผู้ชนะเรียงตามจำนวนครั้ง**

**จำนวนผู้ชนะเลิศแบ่งตามภูมิภาค**

** รองชนะเลิศ **

**ผู้ชนะการประกวดมิสทัวร์ลิซึมควีนอินเตอร์เนชั่นแนล (เวอร์ชันอื่น)**

**เวทีอื่นๆที่จัดการประกวด**
 เครือเดียวกับมิสทัวริซึมอินเตอร์เนชันแนล

**มิสทัวร์ลิซึมควีนเอเชีย**

**ตัวแทนประเทศไทย**
 ส่งผู้เข้าประกวดจากเวทีมิสไทยแลนด์ยูนิเวิร์สไปประกวด ปี 2004-2013- ส่งผู้เข้าประกวดจากเวทีมิสอินเตอร์เนชันแนลไทยแลนด์ไปประกวด ปี 2015-2016- ส่งผู้ชนะจากเวทีมิสทัวริซึมควีนไทยแลนด์ไปประกวด ปี 2018

**ดูเพิ่ม **

**อ้างอิง**

**แหล่งที่มา**
  เว็บไซต์การประกวดอย่างเป็นทางการ date=2009-08-31 -  มิสทัวร์ลิซึมควีนอินเตอร์เนชั่นแนล date=2012-09-29 -  มิสทัวร์ลิซึมควีนเอเชีย
หมวดหมู่:การประกวดนางงาม
กลอเรีย สจวร์ต

กลอเรีย สจวร์ต (Gloria Stuart; เกิด 4 กรกฎาคม ค.ศ. 1910) เป็นนักแสดงและศิลปินชาวอเมริกัน เธอมีผลงานการแสดงในฮอลลีวูดเป็นระยะเวลามากกว่า 70 ปี สจวร์ตมีผลงานทั้งละครเวที ละครโทรทัศน์ และภาพยนตร์ เป็นที่รู้จักจากบทบาทคนรักของคล็อด เรนส์ ในภาพยนตร์เรื่อง มนุษย์ล่องหน และบท โรส เดวิตต์ บูเคเตอร์ ในวัย 100 ปี จากภาพยนตร์ของเจมส์ แคเมอรอนเรื่อง ไททานิค (1997) ที่ทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม เป็นครั้งแรกและทำให้เธอเป็นนักแสดงที่อายุมากที่สุดที่เข้าชิงในสาขาการแสดง (ไม่รวมสาขารางวัลเกียรติยศ) จากบทบาทนี้เธอยังได้เข้าชิงรางวัลลูกโลกทองคำและรางวัลสมาคมนักแสดงภาพยนตร์และโทรทัศน์ ต่อมาใน วันที่ 26 กันยายน พ.ศ. 2553 เธอได้ถึงแก่กรรมลง

**อ้างอิง**

**แหล่งข้อมูลอื่น**
หมวดหมู่:นักแสดงอเมริกัน
หมวดหมู่:ชาวอเมริกันที่มีอายุเกิน 100 ปี
หมวดหมู่:บุคคลจากแซนตามอนิกา
บิล แพกซ์ตัน

วิลเลียม แพกซ์ตัน (William Paxton; 17 พฤษภาคม ค.ศ. 1955 – 25 กุมภาพันธ์ ค.ศ. 2017) เป็นนักแสดง ผู้กำกับภาพยนตร์ชาวอเมริกัน มีชื่อเสียงหลังจากแสดงในภาพยนตร์เรื่อง Apollo 13, Twister, Aliens, และ True Lies แพกซ์ตันได้ร่วมแสดงในฤดูกาลที่ 4 ของซีรีส์ทางช่องเอชบีโอเรื่อง Big Love ฉายตอนปฐมทัศน์เดือนมกราคม 2010

**อ้างอิง**
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:บุคคลจากฟอร์ตเวิร์ท
หมวดหมู่:บุคคลที่เสียชีวิตในปี พ.ศ. 2560
โรนัลด์ คอลแมน

โรนัลด์ ชาร์ล คอลแมน (Ronald Charles Colman) (9 กุมภาพันธ์ ค.ศ. 1891 - 19 พฤษภาคม ค.ศ. 1958) เป็นนักแสดงชาวอังกฤษ เขาเคยได้รับการเสนอชื่อเข้าชิงรางวัลออสการ์ 4 ครั้งจาก Bulldog Drummond และ Condemned (ทั้ง 2 เรื่องในปี 1930), Random Harvest (1942); และ A Double Life (1947) ซึ่งทำให้เขาได้รับรางวัลนักแสดงนำชายยอดเยี่ยม ที่เขารับบทแอนโทนี จอห์น เขายังได้รับรางวัลลูกโลกทองคำสาขานักแสดงนำชายยอดเยี่ยมในปี 1947 จากบทในภาพยนตร์เรื่อง A Double Life เช่นกัน 
คอลแมนยังมีดวงดาวบนฮอลลีวูดวอล์กออฟเฟม 4 ดวง ที่หนึ่งในสาขาภาพยนตร์อยู่ที่ 6801 ฮอลลีวูดบูเลวาร์ด และอีกที่หนึ่งสำหรับวงการโทรทัศน์อยู่ที่ 1625 ไวน์สตรีต

**อ้างอิง**
หมวดหมู่:นักแสดงอังกฤษ
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากริชมอนด์ (ลอนดอน)
เรกซ์ แฮร์ริสัน

ท่านเซอร์ เรจินัลด์ เรกซ์ แครีย์ แฮร์ริสัน (Sir Reginald Carey "Rex" Harrison) (5 มีนาคม ค.ศ. 1908 - 2 มิถุนายน ค.ศ. 1990) เป็นนักแสดงชาวอังกฤษ มีผลงานการแสดงภาพยนตร์และละครเวที เจ้าของรางวัลโทนี และรางวัลออสการ์ จากบทบาทศาสตราจารย์เฮนรี ฮิกกินส์ ทั้งในละครและภาพยนตร์เพลงเรื่อง บุษบาริมทาง ( My Fair Lady) ดัดแปลงจากบทประพันธ์ของจอร์จ เบอร์นาร์ด ชอว์ 
เคยเข้าชิงรางวัลออสการ์ปีก่อนหน้า  จากบทจูเลียส ซีซ่าร์  ใน  คลีโอพัตรา (1963 ) บทเด่นอื่นๆ  เช่น  พระเจ้ากรุงสยาม  ใน  Anna and the King of Siam ,คู่รักชาวเกย์กับ ริชาร์ด เบอร์ตัน ใน  Staircase ฯลฯ

**อ้างอิง**
หมวดหมู่:นักแสดงอังกฤษ
หมวดหมู่:ผู้ที่ได้รับรางวัลโทนี
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากเทศมณฑลแลงคาเชอร์
หมวดหมู่:ชาวอังกฤษในสหรัฐ
หมวดหมู่:เสียชีวิตจากมะเร็งตับอ่อน
แรคคูนซิตี

แรคคูนซิตี (Raccoon City) เป็นเมืองสมมุติจากเกมชุดเรซิเดนต์อีวิลของวิดีโอเกมแนวสยองขวัญเอาชีวิตรอดที่แคปคอมเป็นผู้พัฒนา เมืองเป็นฉากหลักในเกมเรซิเดนต์อีวิล 2 เรซิเดนต์อีวิล 3: เนเมซิส และเกมภาคพิเศษ เรซิเดนต์อีวิล: เอาท์เบรก และ เรซิเดนต์อีวิล: เอาท์เบรก: ไฟล์ 2 เมืองยังเป็นฉากหลักในภาพยนตร์ภาคแรก และภาคที่สอง นอกจากนี้ แรคคูนซิตียังเป็นหนึ่งในแผนที่เสริมในเกมเลฟต์ 4 เดด ด้วย

**ลักษณะทางภูมิศาสตร์**
แรคคูนซิตี เป็นเมืองที่ถูกสมมติขึ้นมา ซึ่งอยู่ในประเทศสหรัฐอเมริกา ซึ่งเป็นธรรมดาที่ไม่ได้มีความสำคัญมากนัก แต่ใต้พื้นดินของเมืองแรคคูณซิตี มีเมืองใต้พื้นดินขนาดเล็กซึ่งเป็นห้องปฏิบัติการลับสุดยอด จุดประสงค์เพื่อทดลองและพัฒนาอาวุธชีวภาพเพื่อนำไปขายให้กับรัฐบาลอัมเบรลลาคอร์ปอเรชัน ซึ่งห้องปฏิบัติการดังกล่าวได้ทำการทดลองและพัฒนาสายพันธุ์ไวรัสซึ่งไวรัสดังกล่าวสามารถทำให้คน สัตว์ และสิ่งมีชีวิตกลายพันธุ์เป็นสัตว์ประหลาดได้ หนึ่งในห้องปฏิบัติการของ อัมเบรลลาคอร์ปอเรชัน มีชื่อเรียกว่า รวงผึ้ง (The Hive)
ในภาพยนตร์นั้น หลังจาก รวงผึ้ง ถูกปิดไป ดร.ไอแซ็ก (Dr.Sam Isaacs) หนึ่งในนักวิทยาศาสตร์ของ อัมเบรลลาคอร์ปอเรชัน นั้นต้องการจะรู้ว่าภายในรวงผึ้งเกิดอะไรขึ้น หลังจาก ดร.ไอแซ็ก ได้ทำการเปิดรวงผึ้งนั้น ก็ไม่สามารถที่จะควบคุม ไวรัส-ที ที่แพร่ระบาดอย่างหนักภายในห้องทดลองดังกล่าว ทำให้เชื้อไวรัส แพร่กระจายในเมืองแรคคูนซิตีอย่างรวดเร็ว
ส่วนในเกมนั้น เมืองแรคคูนซิตี ก็ได้เกิดสถานการณ์มากมาย ทำให้ผู้เล่นนั้นตกใจและมีความหวาดกลัวในการเล่น โดยเฉพาะ ผีชีวะภาค 3 เนเมซิส นั้นได้ใช้เมืองแรคคูนซิสตี้ดำเนินเรื่องตลอดทั้งเกม ส่วนตอนจบของเกมและภาพยนตร์นั้นมีจุดจบที่เหมือนกันคือ เมืองแรคคูนซิสตี้ได้ถูกทำลายโดยอาวุธนิวเคลียร์ จากคำสั่งโดยรัฐบาลสหรัฐอเมริกา เพื่อควบคุมการแพร่กระจายของไวรัส และหายออกไปจากแผนที่ด้วย

**อ้างอิง**
หมวดหมู่:เรซิเดนต์อีวิล
หมวดหมู่:สถานที่ในวิดีโอเกม
แกนิมีด (เทพปกรณัม)

ไฟล์:Ganyrubn.jpg|thumb|เทพซูสแปลงร่างเป็นเหยี่ยว ลักพาตัวแกนิมีด วาดโดยปีเตอร์ พอล รูเบนส์ ปี 1611
แกนิมีด ( Γανυμήδης, Ganymēdēs) ในตำนานเทพปกรณัมกรีก เป็นเจ้าชายแห่งเมืองทรอย และ เป็นบุตรชายคนเล็กของกษัตริย์ทรอส แห่งดาร์ดาเนีย มีพี่ชายสองคนคือ อิลัส (Ilus) และ อัสซาราคัส (Assaracus) ซึ่งในอนาคตอิลัสจะเป็นผู้ก่อตั้งเมืองอิลิออส หรือ อิลิออน ซึ่งต่อมาเรียกกันในนามเมืองทรอยนั่นเอง (กรีก : Ἴλιον, Ilion หรือἼλιος, Ilios; และ Τροία, Troia; ละติน :Trōia และ Īlium;) โฮเมอร์ได้พรรณาเกี่ยวกับแกนิมีดเอาไว้ว่า เป็นผู้ที่มีรูปโฉมงดงามที่สุดในเหล่ามนุษย์ทั้งปวง   
แกนิมีดถูกลักพาตัวไปโดย เทพซูสที่จำแลงร่างกลายเป็นอินทรียักษ์ โฉบเอาตัวแกนิมีดจากภูเขาไอดาในแคว้นไฟรเจีย ไปเป็นผู้รับใช้บนเขาโอลิมปัส ทำหน้าที่เป็นผู้ถวายพระสุธารส (cupbearer) แทนที่เทพีเฮบี เทพีแห่งความเยาว์วัย ธิดาของซูสและฮีรา
ที่ได้กล่าวไว้ในมหากาพย์ อีเลียด กษัตริย์ทรอสผู้เป็นพระบิดาทรงโทมนัสโศกเศร้าเสียใจเป็นอย่างมาก เทพซูสจึงบัญชาให้ เทพเฮอร์มีส นำข่าวสารและของกำนัลไปให้แก่กษัตริย์ทรอส นัยว่าเป็นการปลอบใจสารนั้นมีใจความว่า แกนิมีดนั้นยังมีชีวิตอยู่ อีกทั้งยังได้รับประทานพรให้มีชีวิตอมตะ รับใช้เหล่าเทพอยู่บนสรวงสวรรค์ เมื่อกษัตริย์ทรอสทรงทราบเรื่อง ก็ทรงมีความยินดีปรีดากับข่าวสารและของกำนัลที่เป็นม้าวิเศษยิ่งนัก 
ชื่อ แกนิมีด ถูกนำมาใช้เป็นชื่อดวงจันทร์ดวงหนึ่งของดาวพฤหัสบดี ที่ค้นพบโดยกาลิเลโอ กาลิเลอี เมื่อวันที่ 7 มกราคม ค.ศ. 1610 ดวงจันทร์แกนิมีดเป็นดาวบริวารที่ใหญ่ที่สุดในระบบสุริยะ

**แหล่งข้อมูลอื่น**
 แกนิมีด
หมวดหมู่:เทพเจ้ากรีก
หมวดหมู่:บุคคลในตำนานเทพปกรณัมกรีก
อาร์เจนติโนซอรัส

อาร์เจนติโนซอรัส (Argentinosaurus) เป็นไดโนเสาร์ซอโรพอด กลุ่มไททันโนซอร์ที่ใหญ่ที่สุด ยาวถึง 35 เมตร
เป็นไดโนเสาร์ที่ใหญ่รองลงมาจาก พาตาโกไททันที่ยาวถึง 37-40 เมตร อาร์เจนติโนซอรัส หนักถึง 75-80 ตัน ถูกค้นพบโดย กัลลิเมอร์ เฮเลเดีย ที่ประเทศ อาร์เจนตินา ชื่อมีความหมายว่ากิ้งก่าแห่งอาร์เจนตินา เป็นเหยื่อที่ใหญ่ที่สุดของกิก้าโนโตซอรัส ค้นพบฟอสซิลที่ประเทศอาร์เจนตินา อาศัยอยู่ในยุคครีเทเชียสตอนต้นเมื่อประมาณ 97-94 ล้านปีก่อน

**ลักษณะ**
เกรโกรี่ พอล ได้ประมาณขนาดของ อาร์เจนติโนซอรัส ไว้ที่ 30-39 เมตร และมีน้ำหนักระหว่าง 80-200 ตัน ต่อมาในปี 2006 คาร์เพนเตอร์ ได้ประมาณขนาดของ อาร์เจนติโนซอรัส โดยใช้ ซาลตาซอรัส เป็นที่อ้างอิงที่ประมาณ 41 เมตร (98ฟุต) และน้ำหนักประมาณ 80 ตัน
อาร์เจนติโนซอรัส เมื่อแรกเกิดมีขนาดตัวพอ ๆ กับลูกสุนัขเท่านั้น แต่ทว่าจะเพิ่มน้ำหนักตัวเองได้อย่างมากมหาศาลถึงวันละ 40 กิโลกรัม และจะมีขนาดโตเต็มที่เมื่ออายุได้ราว 40 ปีอายุที่มากที่สุดอาจมากถึง200ปี

**อ้างอิง**
  pages=271–282- Haines, Tim & Chambers, Paul. (2006) The Complete Guide to Prehistoric Life. Canada: Firefly Books Ltd.-  Brief introduction and an idea of the scale of a vertebra date=2004-05-01 -  Another brief introduction, with the restoration at Fernbank Museum, Atlanta, Georgia date=2004-04-14 -  Argentinosaurus vs. Mapusaurus-  Argentinosaurus data sheet German/English with picture date=2007-10-05 
หมวดหมู่:ไดโนเสาร์ในยุคครีเทเชียส
จูลี คริสตี

จูลี ฟรานเซส คริสตี (Julie Frances Christie) เกิดเมื่อวันที่ 14 เมษายน ค.ศ. 1941 เป็นนักแสดงชาวอังกฤษ เป็นป็อปไอค่อน ของยุคสวิงกิงลอนดอน ในคริสต์ทศวรรษ 1960 เธอเคยได้รับรางวัลออสการ์ จากการแสดงในเรื่อง Darling (1965) นอกจากนั้นยังเคยได้รับรางวัลอีกหลายรางวัลในการแสดงภาพยนตร์เรื่อง Away From Her (2006)

**อ้างอิง**

**แหล่งข้อมูลอื่น**

- 1046 - name=Julie Christie   - url-status= dead  (สัมภาษณ์)
หมวดหมู่:บุคคลที่เกิดในคริสต์ทศวรรษ 1940
หมวดหมู่:นักแสดงอังกฤษ
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากรัฐอัสสัม
หมวดหมู่:นักแสดงภาพยนตร์หญิงชาวอังกฤษ
ซิสซี สเปเซก

ซิสซี สเปเซก (Sissy Spacek) เกิดเมื่อวันที่ 25 ธันวาคม ค.ศ. 1949 เป็นนักแสดง นักร้องชาวอเมริกัน เป็นที่รู้จักจากบทบาท แคร์รี ไวต์ ในภาพยนตร์สยองขวัญของไบรอัน เดอ พัลมา ในปี 1976 เรื่อง Carrie ซึ่งทำให้เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม
ในปี ค.ศ. 1980 เธอได้รับรางวัลออสการ์ สาขานักแสดงนำหญิงยอดเยี่ยมจากการรับบทเป็นดาราคันทรีสาวที่ชื่อ โลเรตตา ลีนน์ ใน Coal Miner's Daughter เธอได้รับการเสนอชื่อเข้าชิงทั้งหมด 6 ครั้ง สเปเซกเป็นที่รู้จักในฐานะนักแสดงบทบาทชีวิต แต่เธอก็เล่นบทตลกด้วย ภาพยนตร์ที่สเปเซกแสดงทำเงินมากกว่า 700 ล้านดอลลาร์สหรัฐ ทั่วโลก

**อ้างอิง**
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากรัฐเท็กซัส‎
โลเรตตา ยัง

โลเรตตา ยัง (Loretta Young) (6 มกราคม ค.ศ. 1913 - 12 สิงหาคม ค.ศ. 2000) เป็นนักแสดงชาวอเมริกัน เป็นที่รู้จักในผลงานการแสดงในเรื่อง The Farmer's Daughter (1947) รับบทแครทริน โฮลสตรอม จากบทบาทนี้ทำให้เธอได้รับรางวัลออสการ์ สาขานักแสดงนำหญิงยอดเยี่ยม จากนั้นเธอมีชื่อเข้าชิงรางวัลออสการ์อีกครั้งในสาขาเดียวกันจากเรื่อง Come to the Stable (1949) แต่ไม่ได้รับรางวัล

**อ้างอิง**
หมวดหมู่:นักแสดงอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากซอลต์เลกซิตี
หมวดหมู่:เสียชีวิตจากมะเร็งรังไข่
เฟรด แอสแตร์

เฟรด แอสแตร์ (Fred Astaire) (10 พฤษภาคม ค.ศ. 1899 - 22 มิถุนายน ค.ศ. 1987) เป็นนักแสดงภาพยนตร์ชาวอเมริกันและเป็นนักแสดงละครบรอดเวย์ นักเต้น นักออกแบบท่าเต้น นักร้อง เขามีผลงานการแสดงยาวนานกว่า 76 ปี มีผลงานภาพยนตร์เพลง 31 เรื่อง เขาได้รับการจัดอันดับจากสถาบันภาพยนตร์อเมริกัน ที่อันดับ 5 ในหัวข้อ ดาราชายที่ยิ่งใหญ่ที่สุดตลอดกาล จีน เคลลี เคยกล่าวว่า "ประวัตศาสตร์ของการเต้นในภาพยนตร์เริ่มขึ้นที่แอสแตร์" นอกเหนือจากภาพยนตร์และโทรทัศน์แล้ว นักเต้นคลาสสิกและนักออกแบบท่าเต้นหลายคนอย่าง รูดอล์ฟ นูเรเยฟ, ไมเคิล แจ็กสัน, มิคาอิล แบรีชนิคอฟ และเจอโรม ร็อบบินส์ ก็ต่างได้รับอิทธิพลจากตัวเขา

**อ้างอิง**
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ผู้ที่ได้รับรางวัลเอมมี
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:บุคคลจากโอมาฮา
หมวดหมู่:เสียชีวิตจากโรคปอดบวม
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ซัลมา ฆาเยก

ซัลมา ฆาเยก ปีโน (Salma Hayek Pinault) เกิดเมื่อวันที่ 2 กันยายน ค.ศ. 1966 เป็นนักแสดง ผู้กำกับ โปรดิวเซอร์ภาพยนตร์และโทรทัศน์ชาวเม็กซิโก ฆาเยกเป็นชาวเม็กซิโกคนแรกที่ได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม เธอถือเป็นหนึ่งในนักแสดงเม็กซิโกที่โดดเด่นที่สุดในฮอลลีวูด ตั้งแต่นักแสดงหนังเงียบอย่าง โดโลเรส เดล ริโอ เธอยังเป็นนักแสดงหญิงคนที่ 2 จาก 3 ของชาวลาตินอเมริกา ถัดจากเฟร์นังดา มงเตเนกรู ชาวบราซิลที่ได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม (อีกคนคือกาตาลินา ซันดิโน โมเรโน นักแสดงชาวโคลอมเบีย)

**อ้างอิง**
หมวดหมู่:นักแสดงเม็กซิโก
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้กำกับภาพยนตร์ชาวเม็กซิโก
หมวดหมู่:ผู้อำนวยการสร้างรายการโทรทัศน์ชาวอเมริกัน
หมวดหมู่:บุคคลจากรัฐเบรากรุซ
ไมอาซอรา

ไมอาซอรา (Maiasaura) เป็นไดโนเสาร์ปากเป็ดชนิดหนึ่ง มีชื่อเสียงในการเลี้ยงลูก จัดอยู่ในพวกออร์นิทิสเชียน  ในปีค.ศ. 1970 ในรัฐมอนแทนา สหรัฐอเมริกา ได้มีการค้นพบรังของฝูงไมอาซอราพร้อมลูกๆของมัน แต่ละรังห่างกันประมาณ 6 เมตร จึงเป็นหลักฐานว่าไดโนเสาร์ก็เลี้ยงลูกเหมือนกัน ความยาวประมาณ 9 เมตร อาศัยอยู่ในยุคครีเทเชียสตอนปลายเมื่อประมาณ 80-75 ล้านปีก่อน ฟอสวิลของมันค้นพบที่ทวีปอเมริกาตั้งแต่ที่สหรัฐอเมริกา ไปจนถึงรัฐอะแลสกา มันเป็นเหยื่อตัวโปรดของเทอโรพอดชื่อแดซพีโตซอรัส ญาติของมันคืออิกัวโนดอน และอนาโตไททัน

**อ้างอิง**
  ข้อมูลที่เกี่ยวข้องกับไมอาซอราfix-attempted=yes  
หมวดหมู่:ไดโนเสาร์ในยุคครีเทเชียส
ไซส์โมซอรัส

ไซส์โมซอรัส (Seismosaurus) เป็นอดีตสกุลไดโนเสาร์ซอโรพอดที่มีความยาวประมาณ 30-35 เมตร และหนักถึง 60 ตัน มีความหมายว่ากิ้งก่าแห่งแผ่นดินไหว เพราะเวลาเดินจะทำให้พื้นสั่นเหมือนแผ่นดินไหว กินพืชเป็นอาหาร รักสงบ อาศัยอยู่ในจูแรสซิกตอนปลาย ค้นพบโดยกิลต์เลตต์ เมื่อปีค.ศ.1991 รัฐนิวเม็กซิโก สหรัฐอเมริกา แต่ในปัจจุบัน ได้มีการค้นพบว่าไซส์โมซอรัสนั้น แท้จริงแล้วคือชนิดหนึ่งของสกุลดิปโพลโดคัส

**ขนาด**
ในปี ค.ศ. 1994 ได้มีการประมาณการขนาดของไซส์โมซอรัส ซึ่งใช้ดิปโพลโดคัสเป็นที่อ้างอิงเพราะมีลักษณะคล้ายกันและอยู่ใน วงส์เดียวกัน   ประมาณความยาว กระดูกขาอ่อน  3.1-4เมตร(10-13ฟุต) ต่อมาในปี2006 ได้มีการประเมินโดย เคน คาร์เพนเตอร์ ซึ่งยังคงใช้ ดิปโพลโดคัส เป็นที่อ้างอิง ได้ประมาณความสูงของกระดูกขาอ่อนที่ 4.4-4.6เมตร(14-15ฟุต) แม้ว่ามีสัดส่วนในขนาดที่แตกต่างกัน คาร์เพนเตอร์ ได้แสดงสัดส่วนความยาวรวมประมาณ 58 เมตร (190ฟุต)ซึ่งเขาลดขนาดลงจากที่ เกรโกรี่ พอล ประมาณความยาวไว้ที่ 40-60 เมตร คาร์เพนเตอร์ ชี้ให้เห็นว่า ไซส์โมซอรัส มีความยาวกว่า ซอโรพอดยักษ์อื่นๆอย่าง ดิปโพลโดคัส(32.5เมตร) แบรกคิโอซอรัส ซอโรโพไซดอน (34เมตร) ไททันซอรัส อาร์เจนติโนซอรัส (38เมตร) รวมถึงความยาวของคอ 16.75 เมตร (55 ฟุต) ความยาวลำตัว 9เมตร(30ฟุต) ความยาวของหาง 32เมตร(105ฟุต) ความสูงของขาหน้า  5.75 เมตร(19ฟุต) 
แต่ในปัจจุบันได้มีการระบุว่ากระดูกที่เคยเชื่อกันว่าเป็นปลายหางนั้น แท้จริงเป็นโคนหาง จึงทำให้ไดโนเสาร์สกุลนี้มีความยาวลดลงเหลือเพียง 30-35 เมตร มันจึงไม่ใช่ไดโนเสาร์ที่ใหญ่ที่สุดอีกต่อไป พร้อมกับถูกยุบรวมกับสกุลดิปโพลโดคัสอีกด้วย
โดยดิปโพลโคัส ฮัลโลรัม (Diplodocus hallorum) ซึ่งเป็นชื่อใหม่ของไซส์โมซอรัส มีลักษณะคล้ายคลึงกับดิปโพลโดคัส คาร์เนกี (Diplodocus carnegiei) แค่ก็ต่างกันในส่วนโครงกระดูกขา ของไซส์โมซอรัส มีความเรียวยาวกว่าดิปโพลโดคัส และด้วยขนาดที่แตกต่างกัน โดยดิปโพลโดคัส มีขนาดเล็กกว่าประมาณ25เมตร โดยนักวิทยาศาสตร์ใช้ สัดส่วนรายละเอียดเหล่านี้เพื่อแยกแยะสกุลของซอโรพอดทั้งสองนี้

**แหล่งข้อมูลอื่น**
  Dinosauricon entry for Seismosaurus date=2005-03-18 -  Science Daily news article about reducing its size estimate-  Child-oriented page on the Enchanged Learning site-  Dino Dictionary entry for Seismosaurus date=2007-05-01 -  Seismosaurus Documentaryfix-attempted=yes 
หมวดหมู่:ไดโนเสาร์ในยุคจูแรสซิก
ไท เอ็นเตอร์เทนเมนต์

ไท เอ็นเตอร์เทนเมนต์   เป็นบริษัทผู้ผลิตและจำหน่ายภาพยนตร์ไทย ในช่วงปี พ.ศ. 2528 - พ.ศ. 2547  บริหารงานโดยสองอาหลาน คือ  จรัล พูลวรลักษณ์ และ วิสูตร พูลวรลักษณ์  โดยเป็นค่ายหนังไทยที่พลิกหน้าวงการ ด้วยการผลิตภาพยนตร์ที่จับกระแสของกลุ่มเป้าหมายวัยรุ่นได้ตรงจุด มีงานสร้างคุณภาพอย่างพิถีพิถัน ทันสมัย ไม่เหมือนใคร โดยเริ่มสร้างภาพยนตร์เรื่องแรกคือ ซึมน้อยหน่อยกะล่อนมากหน่อย และยังได้สร้างภาพยนตร์อีกหลายเรื่อง จนประสบความสำเร็จอย่างสูงทั้งรายได้และรางวัลจากสถาบันต่าง ๆ เคยควบกิจการร่วมกับจีเอ็มเอ็ม พิคเจอร์ และหับ โห้ หิ้น ตั้งบริษัทใหม่ในนาม จีเอ็มเอ็ม ไท หับ (GTH) ภายหลังจากการร่วมกันสร้างภาพยนตร์เรื่อง แฟนฉัน   จนกระทั่งได้ขอแยกตัวออกจากการควบรวมและออกมาประกาศการยุบ GTH  เมื่อวันที่ 13 พฤศจิกายน พ.ศ. 2558 โดยมีผลตั้งแต่วันที่ 31 ธันวาคม พ.ศ. 2558 รวมเวลาที่ควบรวมกิจการในชื่อ GTH ทั้งสิ้น 11 ปี ต่อมาได้มีการก่อตั้งบริษัทใหม่ร่วมกับ โมโน เทคโนโลยี ขึ้นเมื่อปี พ.ศ. 2559 ในนาม ที โมเมนต์ แต่ผลดำเนินการไม่เป็นไปตามแผนจึงได้ปิดบริษัทดังกล่าวลงในปี พ.ศ. 2562 และร่วมทุนกับ เมเจอร์ ซีนีเพล็กซ์ และ เอ็ม พิคเจอร์ส จัดตั้งบริษัทใหม่ในนาม ไท เมเจอร์ ใน พ.ศ. 2563

**บุคคลสำคัญ**

**ผู้อำนวยการสร้าง**
 จรัล พูลวรลักษณ์ - วิสูตร พูลวรลักษณ์

**ผู้กำกับภาพยนตร์ในสังกัด**
 ธนิตย์ จิตนุกูล (ปื๊ด)- อดิเรก วัฏลีลา (อังเคิล)- อุดม อริยอุดมโรจน์ - สมจริง ศรีสุภาพ (คิง)- นนทรีย์ นิมิบุตร (อุ๋ย)- ยงยุทธ ทองกองทุน (สิน)- สุเทพ ตันนิรัตน์- ชลัท ศรีวรรณา- มานพ เจนจรัสสกุล- อลงกต เอื้อไพบูลย์ (บุ๊ค)- สมภพ เวชชพิพัฒน์- ฯลฯ

**นักแสดงที่มีชื่อเสียงในสังกัด**
 บิลลี่ โอแกน- สุรศักดิ์ วงษ์ไทย- เพ็ญ พิสุทธิ์- ธัชชัย ปาละกูล- ศุภกร อุดมชัย- จันจิรา จูแจ้ง- ขจรศักดิ์ รัตนนิสสัย- ศักดิ์สิทธิ์ แท่งทอง- ปฏิภาณ ปฐวีกานต์- เจษฎาภรณ์ ผลดี- ชาติชาย งามสรรพ์- อนันดา เอเวอริ่งแฮม- สหภาพ วีระฆามินทร์- ชัยชาญ นิ่มพูลสวัสดิ์- ณัฐฐาวีรนุช ทองมี- ภัทรพล ศิลปาจารย์- ฯลฯ

**ผลงานภาพยนตร์**

**ดูเพิ่ม**
 จีเอ็มเอ็ม ไท หับ- ที โมเมนต์- ไท เมเจอร์

**อ้างอิง**
หมวดหมู่:บริษัทผู้สร้างภาพยนตร์ไทย
หมวดหมู่:บริษัทไทยที่ก่อตั้งในปี พ.ศ. 2528
ประเทศติมอร์-เลสเตในซีเกมส์

สาธารณรัฐประชาธิปไตยติมอร์-เลสเต ส่งนักกีฬาเข้าร่วมการแข่งขันซีเกมส์ครั้งแรก ใน ซีเกมส์ 2003 โดยติมอร์-เลสเตได้ 6 เหรียญทองแดงจากซีเกมส์ 2005และซีเกมส์ 2009

**สรุปเหรียญการแข่งขัน**

**ดูเพิ่ม**
 ซีเกมส์- อาเซียนพาราเกมส์
ติมอร์ตะวันออก
ประเทศไทยในซีเกมส์ 2005

ประเทศไทย ส่งนักกีฬาเข้าร่วมการแข่งขันกีฬาซีเกมส์ 2005 (ซีเกมส์ ครั้งที่ 23) ณ ประเทศฟิลิปปินส์ ซึ่งมีพิธีเปิดอย่างเป็นทางการในวันที่ 27 พฤศจิกายน พ.ศ. 2548 และพิธีปิดในวันที่ 5 ธันวาคม พ.ศ. 2548 โดยส่งนักกีฬาเข้าร่วมการแข่งขันจำนวน 677 คน 
หลังจบสิ้นการแข่งขัน นักกีฬาไทยได้รับเหรียญทอง 87 เหรียญ เหรียญเงิน 78 เหรียญ และเหรียญทองแดง 118 เหรียญ รวม 283 เหรียญ และได้อยู่ในอันดับ 2 ของตารางสรุปเหรียญรองจากเจ้าภาพฟิลิปปินส์

**อ้างอิง**
หมวดหมู่:ประเทศไทยในซีเกมส์
ค่างเทา

ค่างเทา หรือ ค่างหงอก (อังกฤษ: Silvered langur, Silvery lutung, Silvered leaf monkey) ค่างชนิดหนึ่ง มีชื่อวิทยาศาสตร์ว่า Trachypithecus cristatus จัดเป็นลิงโลกเก่าชนิดหนึ่ง
ค่างเทามีรูปร่างหน้าตาคล้ายกับค่างดำมลายู (Presbytis femoralis) ขนตามลำตัวเป็นสีเทาเข้ม ปลายขนเป็นสีขาวหรือสีเงิน ทำให้แลดูคล้ายผมหงอกของมนุษย์ อันเป็นที่มาของชื่อ บนหัวจะมีขนยาวเป็นหงอนแหลม ใบหน้ามีสีดำไม่มีวงแหวนสีขาวรอบดวงตา มือและเท้าเป็นสีดำ ลูกค่างที่เกิดใหม่ขนตามลำตัวจะเป็นสีเหลืองทอง มีความยาวลำตัวถึงหัว 49-57 เซนติเมตร ความยาวหางประมาณ 72-84 เซนติเมตร น้ำหนัก 6-8 กิโลกรัม มีชนิดย่อยด้วยกัน 2 ชนิด
มีพฤติกรรมอาศัยอยู่บนต้นไม้สูง ในบางครั้งอาจพบในป่าพรุด้วย อาหารของค่างชนิดนี้ได้แก่ ใบอ่อนของต้นไม้, ผลไม้ และแมลงตัวเล็ก ๆ จะออกหากินในเวลากลางวัน มักอยู่รวมเป็นฝูงประมาณ 10-15 ตัว
มีการกระจายพันธุ์ในแถบภาคตะวันตก, ภาคเหนือของไทย, ภาคใต้ของลาว, พม่า, เวียดนาม, ตอนใต้ของจีน, กัมพูชา, มาเลเซีย, เกาะสุมาตรา, เกาะชวาและเกาะบอร์เนียว 

**อ้างอิง**

**แหล่งข้อมูลอื่น**
หมวดหมู่:ค่าง
หมวดหมู่:สัตว์ที่พบในประเทศจีน
หมวดหมู่:สัตว์ที่พบบนเกาะบอร์เนียว
หมวดหมู่:สัตว์ป่าคุ้มครอง
เถ้าภูเขาไฟ

เถ้าภูเขาไฟ (Volcanic ash) คือหินภูเขาไฟขนาดเล็กซึ่งถูกบดเป็นขนาดเล็กเนื่องจากการระเบิดของภูเขาไฟ ซึ่งมีขนาดเล็กกว่า 2 มิลลิเมตร มีอยู่สามประเภทคือ แบบแก๊สที่ปล่อยออกมา, แบบเถ้าร้อน, หรือทั้งสองอย่างปนกัน มันสามารถทำอันตรายต่อธรรมชาติโดยการพ่นหินหนืดร้อนในสภาพของก๊าซหรือไอ เถ้าภูเขาไฟสามารถทำให้เกิดปัญหาในการหายใจได้ แต่ถ้าเกิดการระเบิดที่รุนแรงอาจทำให้โลกเข้าสู่สภาวะหนาวเย็นลงจากเถ้าถ่านที่บังแสงแดด 
สำหรับเถ้าภูเขาไฟที่ตกลงมาบนพื้นดิน เรียกว่า เถ้าหลาก ซึ่งทำให้เกิดความเสียหายต่อระบบนิเวศหรือสิ่งปลูกสร้างฝีมือมนุษย์ได้ เมื่อเวลาผ่านไปเถ้าหลากนั้นจะทำให้เกิดความอุดมสมบูรณ์ของผืนดินขึ้นได้

**อ้างอิง**
หมวดหมู่:วิทยาภูเขาไฟ
การเจรจา

การเจรจา หรือ การต่อรอง คือการสนทนาที่มีจุดประสงค์เพื่อแก้ไขความขัดแย้ง เพื่อสร้างข้อตกลงระหว่างหลายฝ่าย เพื่อต่อรองเงื่อนไขหรือสนองต่อความพึงพอใจต่างๆ ซึ่งเป็นวิธีหลักเพื่อแก้ไขปัญหาทางเลือก ทั้งนี้หากโต้เถียงยังไม่สิ้นสุดการต่อรองก็ยังดำเนินต่อไป ในขณะเดียวกันการเจรจายังส่งผลต่อคุณภาพชีวิตที่ดีขึ้นอีกด้วย
การเจรจาอาจจะเกิดขึ้นได้ในธุรกิจ องค์กรไม่แสวงหาผลกำไร การประชุมในระดับรัฐบาล การดำเนินงานทางกฎหมาย การเมืองระหว่างประเทศ หรือสถานการณ์ส่วนตัวเช่นการแต่งงาน หย่าร้าง เลี้ยงดูบุตร และทุกสิ่งอย่างในชีวิต การศึกษาเกี่ยวกับการเจรจานั้นเรียกว่าทฤษฏีการเจรจา ผู้เจรจาที่เป็นมืออาชีพนั้นจะถูกเรียกได้มากมากมาย เช่น นักเจรจาของสหภาพ, นักเจรจาสันติภาพ, นักต่อรองตัวประกัน, หรือไม่ก็ไม่มีคำที่เกี่ยวข้องกับการเจรจาโดยตรงที่อยู่ในชื่อเรียกเช่น นักการทูต สมาชิกสภานิติบัญญัติ หรือนายหน้า
หมวดหมู่:การตลาด
หมวดหมู่:การเจรจา
ค่าง

ค่าง (อังกฤษ: Langur, Leaf Monkey) ชื่อสามัญของสัตว์เลี้ยงลูกด้วยนมในอันดับวานร โดยจัดอยู่ในวงศ์ย่อย Colobinae ในวงศ์ลิงโลกเก่า (Cercopithecidae)

**ลักษณะ**
ค่างมีลักษณะที่แตกต่างไปจากลิงในวงศ์อื่น ๆ คือ มีรูปร่างที่เพรียวบางกว่า ขาทั้ง 4 ข้างเรียวยาวกว่า แต่มีนิ้วโป้งสั้นกว่า มีหางที่ยาวกว่า รวมถึงขนที่ยาวกว่าด้วย  นอกจากนั้นแล้ว ระบบย่อยอาหารของค่างนั้นจะไม่เหมือนกับลิง กล่าวคือ กระเพาะของค่างจะสามารถย่อยอาหารได้ดีเพียงแค่พืชเท่านั้น ไม่เหมือนกับของลิงซึ่งสามารถย่อยอาหารจำพวกเนื้อสัตว์ได้ด้วย ดังนั้นค่างจึงกินอาหารจำพวกพืชเป็นหลัก โดยได้แก่ ใบไม้, ยอดต้นไม้ หรือผลไม้ และอาจจะกินแมลงเป็นเพียงอาหารเสริมเท่านั้น

**การจำแนกและการกระจายพันธุ์**
ค่างมีทั้งหมด 58 ชนิด ใน 10 สกุล พบกระจายพันธุ์ตั้งแต่ภูมิภาคเอเชียใต้, ตอนใต้ของจีน และเอเชียอาคเนย์ และพบในทวีปแอฟริกา 3 สกุล คือ สกุล Colobus, Piliocolobus, และ Procolobus  โดยค่างที่อยู่ในสกุล Trachypithecus ลูกที่เกิดใหม่จะมีขนสีเหลืองทองทั้งตัว ไม่ว่าจะเป็นชนิดไหน และจะเปลี่ยนสีขนคล้ายกับตัวเต็มวัยเมื่ออายุได้ 6 เดือน ส่วนในสกุล Presbytis ลูกที่เกิดใหม่จะมีสีออกขาวและมีสีดำพาดที่หลัง
ค่างมีพฤติกรรมชอบอยู่รวมกันเป็นฝูง อาศัยและหากินอยู่ตามต้นไม้หรือหน้าผาสูง มักหากินในเวลากลางวันจนถึงช่วงบ่ายแก่ ๆ นานครั้งจึงจะค่อยลงมายังพื้นดิน
ค่างที่ได้ชื่อว่าเป็นค่างที่สวยที่สุดในโลก คือ ค่างห้าสี (Pygathrix nemaeus)   ซึ่งเป็นค่างในสกุล Pygathrix พบได้เฉพาะพรมแดนระหว่างลาวและเวียดนามเท่านั้น นอกจากนี้แล้วยังมีค่างชนิดใกล้เคียงกันอีก 2 ชนิด คือ ค่างสี่สี (P. cinerea) และ ค่างสามสี (P. nigripes) ซึ่งมีความแตกต่างกันของสีขนบริเวณหน้าแข้งและขาหน้า
สำหรับในประเทศไทยพบค่างทั้งหมด 4 ชนิด ใน 2 สกุล ได้แก่ ค่างแว่นถิ่นเหนือ (Trachypithecus phayrei), ค่างแว่นถิ่นใต้ (T. obscura), ค่างเทาหรือค่างหงอก (T. cristata) และค่างดำมลายูหรือค่างดำสุมาตรา (Presbytis melalophos)

**สถานะและความเชื่อ**
สถานะของค่างในธรรมชาติ ปัจจุบันนับว่าเสี่ยงต่อการสูญพันธุ์หรือใกล้สูญพันธุ์อย่างวิกฤตแล้วในหลายชนิด เช่น ค่างกระหม่อมขาว (Trachypithecus poliocephalus) ซึ่งพบเป็นกลุ่มของของค่างหัวมงกุฎ (T. francoisi) ซึ่งพบได้เพียงบนเขาหินปูนบนเกาะก๊าทบ่า ซึ่งเป็นเกาะเล็ก ๆ อยู่ในอ่าวตังเกี๋ยเท่านั้น จำนวนประชากรที่สำรวจล่าสุดพบเหลือเพียงแค่ 59 ตัวเท่านั้น และจัดเป็น 1 ใน 10 ชนิดของสัตว์ป่าที่ใกล้สูญพันธุ์แล้วอย่างที่สุดของโลก มีเพียงไม่กี่ชนิดเท่านั้นที่ยังมีจำนวนประชากรเหลือมากอยู่ เช่น ค่างแว่นถิ่นใต้ เป็นต้น
ค่าง ในความเชื่อของคนไทย เชื่อว่า เลือดและอวัยวะหลายส่วนของค่างเป็นยาบำรุงกำลังชั้นดี โดยจะใช้ละลายดื่มกับสุรา  และคนจีนก็มีความเชื่อว่า นิ่วของค่างสามารถปรุงเป็นยาได้ ซึ่งไม่เป็นความจริงแต่อย่างใด นอกจากนี้แล้วยังเชื่อด้วยว่า ผีกองกอย ซึ่งเป็นผีป่าที่เชื่อกันว่า จะดูดเลือดจากหัวแม่เท้าของผู้ที่สัญจรในป่าในเวลานอนหลับ มีรูปร่างคล้ายลิง ก็คือ ค่างที่แก่และไม่สามารถขึ้นต้นไม้ได้นั่นเอง ซึ่งค่างเหล่านี้มักมีร่างกายที่อ้วนแผละและมีเขี้ยวโง้งออกจากปากเห็นได้ชัดเจน ทำให้มีหน้าตาที่น่าเกลียดน่ากลัว 

**อ้างอิง**

**แหล่งข้อมูลอื่น**
หมวดหมู่:วงศ์ลิงโลกเก่า
หมวดหมู่:ค่าง
คาร์ลอส เบอร์นาร์ด

คาร์ลอส เบอร์นาร์ด (Carlos Bernard) เกิดเมื่อวันที่ 12 ตุลาคม ค.ศ. 1962 เป็นนักแสดงชาวอเมริกัน เป็นที่รู้จักที่สุด จากบทโทนี อัลเมดา ในซีรีส์เรื่อง 24
เบอร์นาร์ดเกิดในอีแวนสตัน รัฐอิลลินอย เขามีเชื้อสายโปแลนด์และสเปน แม่ของเขามีรกรากจากมาดริด เขาพูดภาษาสเปน, รัสเซีย และภาษาเยอรมันdate=April 2010 ได้คล่องแคล่ว ด้านชีวิตส่วนตัว เบอร์นาร์ดแต่งงานกับนักแสดงสาว เชอริส เบเกอร์ ใน ค.ศ. 1999 มีบุตรสาวด้วยกัน 1 คนชื่อนาตาลี เกิดเมื่อเดือนสิงหาคม ค.ศ. 2003

**ผลงานแสดง**

**อ้างอิง**
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายสเปน
หมวดหมู่:ชาวอเมริกันเชื้อสายโปแลนด์
หมวดหมู่:บุคคลจากรัฐอิลลินอย
เจมส์ ครอมเวล

เจมส์ โอลิเวอร์ ครอมเวล (James Oliver Cromwell) เกิดเมื่อวันที่ 27 มกราคม ค.ศ. 1940 เป็นนักแสดงชาวอเมริกัน มีผลงานภาพยนตร์และละครโทรทัศน์ เป็นที่รู้จักจากการแสดงเป็นชาวนาเรื่อง Babe ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม นอกจากนั้นเขายังเคยได้รับการเสนอชื่อเข้าชิงรางวัลเอมมี 3 ครั้ง และรางวัลแซกอวอร์ดส 4 ครั้ง

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากลอสแอนเจลิส
ซอโรพอด

ซอโรพอด (sauropod) คือ ชื่อเรียกของกลุ่มไดโนเสาร์กลุ่มหนึ่ง ซึ่งเป็นสมาชิกของกลุ่มซอริสเกีย (สะโพกคล้ายสัตว์เลื้อยคลาน) ไดโนเสาร์ซอโรพอด โดยส่วนมากมีขนาดใหญ่ มีกะโหลกเล็กเมื่อเทียบกับลำตัว คอยาว หางยาว เดินสี่ขา ส่วนใหญ่แล้วจะมีคอยาวอย่างน้อย 5 เมตร มีอยู่หลายชนิด สกุลที่ใหญ่ที่สุดคืออาร์เจนติโนซอรัส ที่หนักถึง 80 ตัน และยาวถึง 35 เมตร ซอโรพอดชนิดแรกอาศัยอยู่ในยุคไตรแอสสิคตอนปลาย และชนิดสุดท้ายอาศัยอยู่ในยุคครีเทเชียสตอนปลายเมื่อประมาณ 65 ล้านปีก่อน

**การจำแนก**

**อ้างอิง**
 http://www.dmr.go.th/ewt_news.php?nid=4282&filename=index date=2021-01-27 

หมวดหมู่:ไดโนเสาร์
ทางหลวงแผ่นดินหมายเลข 417

ทางหลวงแผ่นดินหมายเลข 417 สายท่าอากาศยานสุราษฎร์ธานี–ค้อล่าง เป็นทางหลวงแผ่นดินในจังหวัดสุราษฎร์ธานี มีเส้นทางตั้งแต่แยกทางหลวงแผ่นดินหมายเลข 41 อำเภอพุนพิน สิ้นสุดบนทางหลวงแผ่นดินหมายเลข 420 ที่แยกค้อล่าง อำเภอเมืองสุราษฎร์ธานี เป็นถนน 4 ช่องจราจร รวมขาไปและขากลับตลอดสาย รวมระยะทางประมาณ 11 กิโลเมตร

**รายชื่อทางแยก**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม

**อ้างอิง**
417
3-417
หมวดหมู่:ถนนในจังหวัดสุราษฎร์ธานี
ชอว์น แอชมอร์

ชอว์น โรเบิร์ต แอชมอร์ (Shawn Robert Ashmore) เกิดวันที่ 7 ตุลาคม ค.ศ. 1979 เป็นนักแสดงชาวแคนาดา มีผลงานแสดงภาพยนตร์และโทรทัศน์ เป็นที่รู้จักจากบท เจค ในซีรีส์ทางโทรทัศน์เรื่อง Animorphs และบทไอซ์แมนในภาพยนตร์ X-Men เขามีฝาแฝดที่เป็นนักแสดงเช่นกันคือ แอรอน แอชมอร์

**ชีวิตช่วงแรก**
แอชมอร์เกิดที่ริชมอนด์ รัฐบริติชโคลัมเบีย เป็นบุตรชายของ ลินดา แม่บ้าน และริก แอชมอร์ วิศวกรเครื่องจักร เขาโตขึ้นมาที่เมืองแบมป์ตัน รัฐออนแทริโอ ศึกษาที่โรงเรียนมัธยมเทอร์เนอร์เฟนตัน ฝาแฝดของเขาชื่อ แอรอน แอชมอร์ ก็เป็นนักแสดงเช่นกัน แอรอนและชอว์นรับบทเป็นฝาแฝดในภาพยนตร์หลายเรื่อง แต่เขาก็รับบทแยกออกมาด้วย โดยแอรอนจะสูงกว่าชอว์นเล็กน้อย จากที่แอรอนเคยกล่าว  ชอว์นมักจะได้รับบทเป็นผู้ชายแสนดี ขณะที่แอรอนมักจะรับบทเป็นอันธพาล

**อาชีพ**
ผลงานของแอชมอร์ที่สร้างชื่อเสียงที่สุดของเขาคือ รับบทเป็นไอซ์แมนใน X-Men และภาคต่อ X-เม็น 2 และ X-Men: The Last Stand ในขณะที่ตัวละครอื่นในเรื่องจะแสดงโดยนักแสดงที่ต่างกันไปในแต่ละภาค แอชมอร์ยังปรากฏในแอนิเมชันเรื่อง The Super Hero Squad Show
แอชมอร์รับบทในเรื่อง Cadet Kelly ภาพยนตร์ในช่องดิสนีย์ในปี 2002 และเป็นแขกรับเชิญในบทเอริก ซัมเมอร์ส ใน 2 ตอนของ Smallville ซึ่งต่อมาน้องชายของเขาก็ได้รับบทจิมมี โอลเซนไป แอชมอร์ยังแสดงในเรื่อง Animorphs รับบทเป็นเจค เบเรนสัน และในเรื่อง In a Heartbeat รับบทเป็นไทเลอร์ คอนเนล
ในเดือนธันวาคม 2004 แอชมอร์แสดงนำในมินิซีรีส์ช่องไซไฟแชนเนล เรื่อง Legend of Earthsea สร้างจากบทประพันธ์ของเออร์ซูลา เค. เลอ กวิน เขารับบทเป็น เก็ด ชายหนุ่มผู้ฝึกฝนตนเป็นพ่อมด ในปี 2005 เขาแสดงในภาพยนตร์ช่องซีทีวี เป็นเรื่องราวเกี่ยวกับการวิ่งข้ามแคนาดาของเทอร์รี ฟอกซ์ ออกอากาศเดือนธันวาคมปีนั้น ในปี 2008 เขาเป็นหนึ่งในนักแสดงนำภาพยนตร์สยองขวัญเรื่อง The Ruins

**ชีวิตส่วนตัว**
เขามีรอยสักบนข้อมือที่เขียนว่า "GMA" ซึ่งย่อมาจาก "Good Man Ashmore" น้องฝาแฝดของเขาก็มีรอยสักนี้เช่นกัน รวมถึงปู่เขาด้วย ชอว์นเคยออกเดทกับนักแสดงสาว มิเชล แทรชเทนเบิร์ก

**ผลงาน**

**ภาพยนตร์**

**โทรทัศน์**

**วิดีโอ เกม**

**อ้างอิง**

**แหล่งข้อมูลอื่น**
 39162
หมวดหมู่:บุคคลที่เกิดในปี พ.ศ. 2522
หมวดหมู่:นักแสดงเด็กชายชาวแคนาดา
หมวดหมู่:นักแสดงแคนาดา
หมวดหมู่:ชาวแคนาดาเชื้อสายอังกฤษ
หมวดหมู่:บุคคลที่ยังมีชีวิตอยู่
หมวดหมู่:บุคคลจากริชมอนด์ (รัฐบริติชโคลัมเบีย)
หมวดหมู่:ฝาแฝด
หมวดหมู่:นักแสดงฝาแฝดเหมือน
แอรอน แอชมอร์

แอรอน โรเบิร์ต แอชมอร์ (Aaron Robert Ashmore) เกิดเมื่อวันที่ 7 ตุลาคม ค.ศ. 1979 เป็นนักแสดงชาวแคนาดา มีผลงานแสดงภาพยนตร์และโทรทัศน์ เป็นที่รู้จักจากบท จิมมี โอลเซน ในซีรีส์ Smallville เขามีฝาแฝดที่เป็นนักแสดงเช่นกันคือ ชอว์น แอชมอร์

**อาชีพ**
แอรอน แอชมอร์เป็นที่รู้จักในบท มาร์ก ฮอล ในภาพยนตร์โทรทัศน์ปี 2004 เรื่อง Prom Queen: The Marc Hall Story จากนั้นเขาแสดงในภาพยนตร์เรื่อง Safe, A Separate Peace, และ A Bear Named Winnie เขาเป็นแขกรับเชิญทางรายการโทรทัศน์หลายรายการอย่าง The Eleventh Hour, The West Wing, และ 1-800-Missing แอชมอร์รับบทเป็นทรอยแวนเดอกราฟ ในซีรีส์ทางช่อง The WB เรื่อง Veronica Mars
เขารับบทเป็น จิมมี โอลเซน ในฤดูกาลที่ 6 ของซีรีส์ Smallville และเล่นต่อไปจนถึงฤดูกาลที่ 8 มีเรื่องบังเอิญว่าเพื่อนของเขา แซม ฮันติงตัน ก็รับบทเป็นโอเซน ใน Superman Returns ซึ่งทั้งคู่ก็ได้ปรากฏตัวในซีรีส์เรื่อง Veronica Mars. พี่ชายฝาแฝดของเขา เคยปรากฏในซีรีส์ Smallville ในฤดูกาลก่อน มาก่อน นอกจากบทใน Smallville เขายังรับบทในภาพยนตร์ในปี 2007 เรื่อง Palo Alto, Privileged, The Stone Angel และ The Christmas Cottage. เขาร่วมแสดงในภาพยนตร์สยองขวัญเรื่อง Fear Island แสดงร่วมกับเฮย์ลี ดัฟฟ์

**ชีวิตส่วนตัว**
ฝาแฝด ทั้งคู่มีรอยสักที่ข้อมือที่เขียนว่า "GMA" ย่อมาจาก "Good Man Ashmore" ซึ่งปู่ของเขาก็มีรอยสักคล้าย ๆ กันเช่นนี้

**ผลงาน**

**ภาพยนตร์**

**โทรทัศน์**

**อ้างอิง**

**แหล่งข้อมูลอื่น**
 name=Aaron Ashmore
หมวดหมู่:บุคคลที่เกิดในปี พ.ศ. 2522
หมวดหมู่:นักแสดงเด็กชายชาวแคนาดา
หมวดหมู่:นักแสดงแคนาดา
หมวดหมู่:ชาวแคนาดาเชื้อสายอังกฤษ
หมวดหมู่:บุคคลที่ยังมีชีวิตอยู่
หมวดหมู่:บุคคลจากริชมอนด์ (รัฐบริติชโคลัมเบีย)
หมวดหมู่:ฝาแฝด
หมวดหมู่:นักแสดงฝาแฝดเหมือน